**Colocviile juridice ale Băncii Naționale a României**

**Ediția a XXX-a**

***Inteligența artificială în banking: rolul dreptului***

**Vineri, 28 martie 2025, Banca Națională a României – Sucursala Regională Timișoara**

**Facultatea de Drept din cadrul Universității de Vest din Timișoara**

***Centrul pentru Dreptul Afacerilor Timișoara***

|  |
| --- |
| **În ciclul *Colocviile juridice ale Băncii Naționale a României***  Ediția a XXX-a  **Conferința de Drept Bancar**  ***Inteligența artificială în banking: rolul dreptului***  Facultatea de Drept din cadrul Universității de Vest din Timișoara  *Centrul pentru Dreptul Afacerilor Timișoara*  Vineri, 28 martie 2025  Banca Națională a României – Sucursala Regională Timișoara  Bd. Ion C. Brătianu nr. 1  A treisprezecea ediție a Conferinței de drept bancar de la Timișoara, cu tema *Inteligența artificială în banking: rolul dreptului*, se desfășoară în data de 28 martie 2025 la Banca Națională a României – Sucursala Timișoara și este transmisă *live* pe platforma www.juridice.ro*.*  Conferința face parte din prestigiosul ciclu *Colocviile juridice ale Băncii Naționale a României*, ajuns la a treizecea ediție, aniversară, fiind organizată de Facultatea de Drept din cadrul Universității de Vest din Timișoara în colaborare cu Banca Națională a României – Direcția Juridică. La conferință sunt invitați să participe, în calitate de intervenienți, profesori de la facultăți de drept, precum și reputați specialiști care își desfășoară activitatea în Banca Națională a României, instituții de credit și societăți de avocatură.  Conferința își propune să discute influența inteligenței artificiale asupra sistemului bancar și a activității bancare. Dacă edițiile recente ale conferinței au abordat chestiuni precum includerea instrumentelor *fintech* în procesele de afaceri ale băncilor, regândirea infrastructurii tehnologice utilizate în *banking*, interconectarea acesteia cu platformele și aplicațiile digitale sau automatizarea proceselor în industria financiar-bancară, această ediție a dezbaterilor este rezervată analizei rolului pe care dreptul îl are – sau l-ar putea avea – în integrarea inteligenței artificiale în acest domeniu. Noua etapă de dezvoltare a sectorului financiar-bancar depășește, pe de o parte, adaptarea activității bancare tradiționale la mediul online și, pe de altă parte, utilizarea de platforme și procese automatizate. În prezent, dezvoltarea sectorială se bazează pe avansul tehnologic asigurat de inteligența artificială, văzută ca fenomen disruptiv, capabil să transforme radical gestionarea riscurilor și relația cu clienții, creând noi externalități pozitive și negative la nivelul pieței. Popularitatea inteligenței artificiale generative și intrarea în vigoare în acest an a unor prevederi relevante din Regulamentul UE nr. 2024/1698 privind inteligența artificială (AI Act) au accelerat dezbaterile privind impactul și autonomia acestor instrumente în Uniunea Europeană. O evaluare critică a incertitudinilor juridice care însoțesc evoluțiile mecanismelor inteligenței artificiale de la cele de tip *problem-solving* la cele de tip *decision-making* pune față în față teoreticieni și practicieni ai domeniului, în încercarea de a face o radiografie acurată și o prognoză realistă.  Această manifestare se desfășoară sub egida Asociației Europene de Drept Bancar și Financiar (AEDBF) și este susținută financiar, alături de organizatori, de Banca Comercială Română. Partenerul media al conferinței este juridice.ro.  Înregistrarea participanților se face accesând următorul formular: <https://forms.gle/LcvNEqXrv7GDkYaNA>. |

**Programul conferinței**

**Banca Națională a României – Sucursala Regională Timișoara**

Bd. Ion C. Brătianu nr. 1

**Vineri, 28 martie 2025, orele 9-16**

|  |  |
| --- | --- |
| 9:00 – 9:15  9:15 – 9:30 | *Înregistrarea participanților*  *Deschiderea conferinței*  **Alexandru Păunescu**,Directorul Direcției Juridice, Banca Națională a României  **Prof.univ.dr. Lucian Bercea**, Decanul Facultății de Drept a Universității de Vest din Timișoara, Vicepreședinte al Asociației Europene de Drept Bancar și Financiar – România (AEDBF România) |
| 9:30 – 11:00 | *Sesiunea I* |
|  | **Alexandru Păunescu, Directorul Direcției Juridice, Banca Națională a României**  *Limitele utilizării IA în activitatea juridică a băncii centrale*  **Lucian Bondoc, Managing Partner, Bondoc și Asociații**  *Între siguranța cibernetică și nesiguranța juristului*  **Mihai Rotaru, Directorul Direcției Juridice, Banca Transilvania, Președintele Asociației Consilierilor Juridici din Sistemul Financiar-Bancar**  *AI, n-AI (mingea, tragi la poartă)* |
|  |  |
| 11:00 – 11:30  11:30 – 13:00 | ***Pauză de cafea***  *Sesiunea a II-a*  **Daniel Nicolaescu, Directorul Direcției Juridice și Guvernanță Corporativă, Raiffeisen Bank**  *Inteligența artificială: avem un regulament. Ce urmează?*  **Alina Radu, Avocat Partener, Nestor Nestor Diculescu Kingston Petersen**  *Inteligența artificială – utilizări în sectorul bancar, nevoia de reglementare și impactul asupra guvernanței corporative*  **Gabriela Anton, Avocat Partener, Țuca Zbârcea & Asociații**  *Finanțe digitale: propunerea de Regulament European privind un cadru pentru accesul la date financiare (FiDA)* |
| 13:00 – 14:00 | **Prânz** |
| 14:00 – 16:00 | *Sesiunea a III-a* |
|  | **Prof.univ.dr. Radu Rizoiu, Facultatea de Drept, Universitatea din București**  *Here I come to save the day! AI bancar pentru consumatori*  **Cristina Reichmann, Avocat Partener, CMS Cameron McKenna Nabarro Olswang**  *Impactul inteligenței artificiale asupra plăților: de la open banking la open finance. Provocări juridice*  **Lect.univ.dr. Dragoș Mihail Mănescu, Prodecan, Facultatea de Drept, Academia de Studii Economice,** **Secretar General al Asociației Europene de Drept Bancar și Financiar (AEDBF România); Adelina Elena Bădescu, Director adjunct, Direcția Juridică, Salt Bank**  *Inteligența artificială și reziliența cibernetică în sectorul bancar: o nouă eră în gestiunea riscurilor și protecția financiară*  **Prof.univ.dr. Lucian Bercea, Facultatea de Drept, Universitatea de Vest din Timișoara; Dr. Ioan Șumandea-Simionescu, Cercetător, Facultatea de Drept, Universitatea „Babeș-Bolyai” Cluj-Napoca, Director, Direcția Guvernanță Corporativă Sustenabilă și Piețe Financiare, Banca Transilvania**  *Cum citește AI contractele bancare? Între similitudinea limbajului și identitatea efectelor juridice* |

|  |  |
| --- | --- |
|  |  |
|  |  |